**Szombathely Megyei Jogú Város Önkormányzata Közgyűlésének**

**…./2022. (….) önkormányzati rendelete**

**az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 35/2021. (X.5.) önkormányzati rendelet hatályba nem lépéséről**

Szombathely Megyei Jogú Város Közgyűlése az önálló orvosi tevékenységről szóló 2000. évi II. törvény 2. § (2) bekezdésében, valamint az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladat- és hatáskörében eljárva a következőket rendeli el:

**1. §**

Nem lép hatályba az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 35/2021. (X.5.) önkormányzati rendelet.

**2. §**

Ez a rendelet a kihirdetését követő napon lép hatályba.

|  |  |
| --- | --- |
| (: **Dr. Nemény András** :) | (: **Dr. Károlyi Ákos** :) |
| polgármester | jegyző |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2022. „ ”**

 (: **Dr. Károlyi Ákos** :)

 jegyző

**I n d o k o l á s**

**Szombathely Megyei Jogú Város Közgyűlésének az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelete módosításáról szóló 35/2021. (X.5.) önkormányzati rendelet hatályba nem lépéséhez**

**1. §**

Szombathely Megyei Jogú Város Közgyűlésének az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 35/2021. (X.5.) önkormányzati rendelet a 2. § értelmében az alapellátásért felelős országos módszertani intézet, az országos tisztifőorvos és a működési engedély kiadására hatáskörrel rendelkező egészségügyi államigazgatási szerv módosításokkal kapcsolatban kifogást nem emelő véleményének kézhezvételét követő napon lép hatályba.

Az Országos Kórházi Főigazgatósághoz a megkeresés 2021. szeptember 14. napján megküldésre került, amelyre még a mai napig – többszöri egyeztetés ellenére - nem érkezett meg a vélemény, így a 35/2021. (X.5.) önkormányzati rendelet nem lépett hatályba.

Előzőekre tekintettel – a függő jogi helyzet megszüntetése érdekében – a jogalkotó a szóban forgó rendelet hatályba nem lépéséről döntött.

**2. §**

A rendelet hatályba lépését tartalmazza.